**"QEYDƏ ALINMIŞDIR" "TƏSDİQ EDİLMİŞDİR"**

**Azərbaycan Respublikası Azərbaycan Respublikası**

**Ədliyyə Nazirliyi Hüquqi Rabitə Naziri**

**Şəxslərin Dövlət Qeyydiyatı**

**üzrə Bakı bölgə şöbəsinin rəisi**

**\_\_\_\_\_\_\_\_\_\_\_\_\_ B.T.Abdullayev \_\_\_\_\_\_\_\_\_\_\_N.A.Əhmədov**

**"06" noyabr 1998-ci il "10 " sentyabr 1998-ci il**

**DÖVLƏT RADİOTEZLİKLƏR İDARƏSİNİN**

**N İ Z A M N A M Ə S İ**

**1. Ümumi qaydalar**

1.1. Azərbaycan Respublikası Nazirlər Kabinetinin 1988-ci il 2 noyabr tarixli 392 nömrəli qərarına müvafiq sürətdə yaradılmış Dövlət Radiotezliklər İdarəsi dövlət müəssisəsidir, təsərrüfat hesabı və özünümaliyyələşdirmə prinsipləri əsasında işləyir. Azərbaycan Respublikasının ərazisində mülki məqsədlər üçün nəzərdə tutulan radiotezlik spektrinin idarə olunması həmin tezliklərdə istismar olunan radioelektron vasitələrin maneəsiz istifadəsini təmin edir və onların işi üzərində radionəzarət və radiotexniki nəzarəti həyata keçirir.

1.2. Dövlət Radiotezliklər İdarəsi öz fəaliyyətində Azərbaycan Respublikası qanunlarını, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Radiotezliklər üzrə Dövlət Komissiyasının qərarlarının icrasını, Azərbaycan Respublikası Nəqliyyat, Rabitə və Yüksək Texnolgiyalar Nazirliyinin əmrlərini, qaydalarını və təlimatlarını, habelə digər normativ aktları rəhbər tutur.

1.3. Dövlət Radiotezliklər İdarəsi Azərbaycan Respublikası Nəqliyyat, Rabitə və Yüksək Texnolgiyalar Nazirliyinə tabedir. İdarənin nizamnamə fondu - 16.019.899.90 manat. Hüququ ünvan -“370000, Üz.Hacıbəyov küç. 36.

1.4. Dövlət Radiotezliklər İdarəsi radioelektron vasitələrinin və yüksəktezlikli qurğuların Azərbaycan Respublikası ərazisində alınması, layihələşdirilməsi, tikilməsi (qurulması), istismarı və bunların xaricdən idxal edilməsi haqqında Azərbaycan Respublikası Nazirlər Kabinetinin 1993-cü il 07 iyun tarixli 287 nömrəli qərarı ilə təsdiq edilmiş Əsasnamə əsasında fəaliyyət göstərir.

1.5. Dövlət Radiotezliklər İdarəsi hüquqi şəxsdir, öz fəaliyyəti ilə bağlı hüquqlardan istifadə edir, üzərinə qoyulmuş və funksiyları yerinə yetirir, müstəqil balansa, bank müəssisələrində hesablaşma hesablarına və digər hesablara, öz adı olan möhürə malikdir.

1.6. Dövlət Radiotezliklər İdarəsinə Azərbaycan Respublikası Nəqliyyat, Rabitə və Yüksək Texnolgiyalar Naziri tərəfindən təsdiq edilən rəis başçılıq edir.

1.7. Dövlət Radiotezliklər İdarəsinin strukturunu və ştatını Azərbaycan Respublikası Nəqliyyat, Rabitə və Yüksək Texnolgiyalar Nazirliyi ilə razılaşdırma əsasında İdarənin rəisi təsdiq edir.

1.8. Dövlət Radiotezliklər İdarəsi əsas fondlarından və dövriyyə vəsaitindən, habelə digər maddi sərvətlərdən və maliyyə ehtiyatlarından ibarət əmlaka malikdir. İdarənin dövriyyə vəsaiti öz sərəncamındadır və əlindən alınmamalıdır.

1.9. Dövlət Radiotezliklər İdarəsi RTDK-nın Nazirlər Kabneti tərəfindən təsdiqlənmiş 136 saylı 03 oktyabr 1996-cı il tarixli Əsasnaməsinin tələblərinin icrasını təmin edir

**2. İdarənin vəzifələri**

2.1. Dövlət Radiotezliklər İdarəsinin əsas vəzifələri aşağıdakılardır:

a) Azərbaycan Respublikası ərazisində radioelektron vasitələrindən istifadə olunmasının planlaşdırılmasını, RTDK-nın qərarlarına müvafiq, bu vasitələr üçün tezliklərin və şəbəkə üçün çağırış siqnallarının təyin edilməsi və uçot olunması.

b) Azərbaycan Respublikası ərazisində radioelektron vasitələrinin və yüksək tezlikli qurğuların alınmasına (başqasına verilməsinə), layihələşdirilməsinə, tikilməsinə (qurulmasına) və bunların istismarına icazə verilməsi.

v) Azərbaycan Respublikası ərazisində radioelektron vasitələrinin və yüksək tezlikli qurğuların alınmasının (başqasına verilməsinin), layihələşdirilməsinin, tikilməsinin (qurulmasının) istismarının müəyyən edilmiş qaydasına əməl olunması üzərində, habelə bu vasitələrin radioşüalarının mövcud normalara və dövlət standartlarına uyğunluğu üzərində nəzarət.

q) Elektrik qurğularının, mexanizmlərin, aparatların və cihazların radioqəbula sənaye maneələrinin dəf olunmasını təmin edən köməkçi qurğularla təchiz edilməsi üzərində nəzarət.

d) REV-in efirdəki qanunsuz fəaliyyətinin radioverilişlərinin aşkar edilməsi və qanunsuz olaraq radioverici qurğuların hazırlanmasına və işlədilməsinə qarşı mubarizə.

e) Dövlət proqnoz tapşırıqlarının yerinə yetirilməsi, dövlət intizamına ciddi əməl olunmasının təmin edilməsi.

g) Mütərəqqi texnologiyanın, yeni texnika vasitələrinin və qabaqcıl iş təcrübəsinin istehsal fəaliyyətində tətbiq olunması, maddi-texniki bazanın inkişaf etdirilməsi və təkmilləşdirilməsi.

2.2. Azərbaycan Respublikası ərazisində fəaliyyət göstərən xarici firmalar və təşkilatlar üçün iş tezliklərin ayrılması, xaricdən idxal edilməsi üçün xarici iqtisadi əlaqələrinin təmin edilməsi.

**3. İdarənin funksiyaları**

3.1. Mərkəz Azərbaycan Respublikası Radiotezliklər üzrə Dövlət Komissiyasının müəyyən etdiyi radioelektron vasitələri tipləri və iş tezlikləri siyahıları hüdudlarında iş tezliklərindən və çağırış siqnallarından istifadə olunmasını planlaşdırır, bunları təyin edir və uçota alır.

3.2. Müəyyən normativ sənədlər əsasında radioelektron vasitələri tipləri və iş tezlikləri siyahıları hüdudlarında radioelektron vasitələrinin və yüksək tezlikli qurğuların alınmasına (başqasına verilməsinə) layihələşdirilməsinə, tikilməsinə (qurulmasına) və bunların istismarına müəyyən edilmiş qaydada icazə verir.

3.3. Azərbaycan Respublikası ərazisində əlaqələndirmə məkanlarını hüdudlarında tezliklərdən istifadə olunmasını qonşu ölkələrin rabitə nazirlikləri ilə razılaşdırır.

3.4. Stasionar və səyyar radioelektron vasitələrinin tikilməsi və yerləşdirilməsi zonalarını müəyyən edilmiş qaydada razılaşdırır.

3.5. Nazirliklər, baş idarələr, müəssisələr, idarə və təşkilatlar ilə birlikdə Azərbaycan Respublikası ərazisində radioelektron vasitələrinin elektromaqnit uzlaşmasını təmin etmək üçün təşkilatı-texniki tədbirlər hazırlayır və bu tədbirlərin yerinə yetirilməsinə nəzarət edir.

3.6. Azərbaycan Respublikası əlaqədar nazirlikləri, baş idarələr, müəssisələr, idarə və təşkilatları ilə birlikdə radioelektron vasitələrinin və yüksək tezlikli qurğuların radioqəbul üçün yaratdıqları maneələr haqqında şikayətlərə baxır və həmin maneələri aradan qaldıran təşkilatı-texniki tədbirlər görür.

  3.7. Radioelektron vasitələrindən istifadə olunmasının müvəqqəti qadağan edildiyi haqqında Azərbaycan Resublikası Radiotezliklər üzrə Dövlət Komissiyasının göstərişlərini icraçıların nəzərinə çatdırır və həmin göstərişlərin icrasına nəzarət edir.

3.8. Radioelektron vasitələri üçün işçi tezliklərin alınması barəsində respublika nazirliklərinin və baş idarələrinin, müəssisələrinin, idarə vətəşkilatlarının, özəl qrumlarının sifarişlərini razılaşdırır.

3.9. Azərbaycan Respublikası ərazisində radioelektron vasitələrinin və yüksəktezlikli qurğuların alınmasının (başqasının verilməsinin) layihələşdirilməsinin, tikilməsinin (qurulmasının) və istismarının müəyyən edilmiş qaydasına əməl olunmasını üzərində dövlət nəzarətini və bu vasitə və qurğuların radioşüalarının parametrlərinin mövcud normalara uyğunluğu üzərində texniki radionəzarət həyata keçirir.

3.10. Radioqəbula sənaye maneələri barəsində ərizələrə baxır, həmin maneələrin mənbələrini aşkara çıxarır və onları aradan qaldıran təşkilatı-texniki tədbirlər həyata keçirilməsi haqqında qərar qəbul edir və onların icrasına nəzarəti həyata keçirir.

3.11. Radioelektron vasitələrinin elektromaqint uzlaşması işində fəaliyyət növləri üzrə perspektiv və illik iş planları hazırlayır.

3.12. Texniki radionəzarətin yaradılması, texniki təchizatı və belə nəzarətin təşkili ilə bağlı iş aparır, müəyyən olunmuş qaydada xüsusi radionəzarət, ölçü və radilomaneə axtarışı vasitələri üçün sifarişlər təqdim edir və daxili maliyyə imkanlarının yol verdiyi həddə onların alınmasını təmin edir.

3.13. Kadırların hazırlanması və yerdəyişməsi, onların ixtisasının yüksəldilməsi, əməyin elmi təşkilinin təkmilləşdirilməsi, sahə üzrə dünya ölkələrinin təcrübəsinin ümumilləşdirilməsi və yayılması işini planlaşdırır və təşkil edir.

3.14. Tezlik resurslarından istifadənin monitorinqini keçirir.

3.15. Azərbaycan Respublikası Nəqliyyat, Rabitə və Yüksək Texnolgiyalar Nazirlilə razılaşdıraraq Beynəlxalq Telekommunikasiya İttifaqı ilə əməkdaşlıq edir.

**4. Dövlət Radiotezliklər İdarəsi** **rəisinin hüquqları**

4.1. Dövlət Radiotezliklər İdarəsinin rəisi xüsusi etibarnamə olmadan bu Nizamnamə əsasında hərəkat edir.

4.2. Dövlət Radiotezliklər İdarəsi demokratik mərkəziyyət prinsipi, mərkəzləşdirilmiş rəhbərliklə əmək kollektivinin özünüidarəsinin prinsipi arasında idarə olunur və bu zaman tapşırılmış iş sahəsində vəziyyət üçün vəzifəli şəxslərin dəqiq məsuliyyətini müəyyən edir.

4.3. Dövlət Radiotezliklər İdarəsinin rəisi kadrları seçir və yerləşdirir. İdarənin işçiləri barəsində müəyyən edilmiş qaydada intizam tədbirləri tətbiq edir.

4.4 Radioelektron vasitələrinin alınması, tikilməsi, qurulması və istismarı qaydalarının, radiotezliklərdən istifadə qaydalarının, radioşülanama normalarının və radioqəbula sənaye maneələri hüdudlarının pozulmasında müqəssir olan vəzifəli şəxsləri, müəssisələri, idarə və təşkilatları qanunvericilikdə nəzərdə tutulmuş qaydada cərimə edir.

4.5. Radioelektron vasitələrinin və yüksəktezlikli qurğuların göndərilməsini, satın alınmasını və istismarını müəyyən edilmiş qaydada qadağan edir.

  4.6. Dövlət Radiotezliklər İdarəsi adından bütün dövlət, ictimai və özəl qurumlarda, müəssisələrdə, idarlərdə və təşkialarda müvəkillik edir, məhkəmədə və arbitraja iddialar qaldırır və iddialara cavab verir.

4.7. Dövlət Radiotezliklər İdarəsi adından müqavilələr bağlayır və etibarnamələr verir.

4.8. Öz səlahiyətinə aid olan əmrlər verir, direktiv məktublar, göstərişlər və başqa sənədlər tərtib edir.

**5. Dövlət Radiotezliklər İdarəsinin** **rəisi aşağıdakılar üçün məsuliyyət daşıyır**

5.1. Radioelektron vasitələrinin və yüksəktezlikli qurğalrın Azərbaycan Respublikası ərazisində alınması, layihələşdirilməsi, tikilməsi (qurulması), istismarı və bunarın xaricən idxal edilməsi qaydası haqqında Azərbaycan Respublikası Nazirlər Kabinetinin 1993-cü il 07 iyun tarixli 287 nömrəli qərarı ilə təsdiq edilmiş Əsasnamənin, habelə bu Nizamnamənin vəzifəli şəxslər tərəfindən yerinə yetirilməsinə nəzarətin həyata keçirilməsi.

5.2. Müəyyən edilmiş proqnoz tapşırıqlarının yerinə yetirilməsi, mövcud qanunvericiliyə, plan, maliyyə və müqavilə intizamına əməl edilməsi və görülən işlərin keyfiyyəti.

5.3. Verilmiş hüquqlardan düzgün istifadə olunması.

5.4. Kadrların düzgün yerləşdirilməsi və əmək intizamının vəziyyəti, əməyin mühafizəsi və təhlükəsizlik texnikası sahəsinə normalara və qaydalara əməl edilməsi.

5.5. Dövlət tapşırıqların sözsüz yerinə yetirilməsi, texniki vasitələrin fasiləsiz işlənməsinin təmin olunması və onların müəyyən edilmiş istismar-texniki normalara uyğun gəlməsi.

5.6. Dövlət Radiotezliklər İdarəsində pul vəsaitinin və əmlakın qorunub saxlanması və düzgün sərf olunması.

5.7. Tədbirlərin işlənib hazırlanması və həyata keçirilməsi sahəsində xüsusi rejim tələblərinə əməl olunması. Dövlət Radiotezliklər İdarəsinin rəisi olmadıqdaa onun vəzifəsi baş mühəndisə - İdarə rəisinin müavininə havalə edilir.